Sala Símans á Mílu er enn til umfjöllunar í Þjóðaröryggisráði sem fundaði um málið í gær. Unnið er að samningu frumvarps um erlendar fjárfestingar.
Þjóðaröryggisráð fjallaði um erlendar fjárfestingar og sölu Símans á Mílu á fundi sínum í gær. Þetta kemur fram í skriflegu svari upplýsingafulltrúa ríkisstjórnarinnar við fyrirspurn Fréttastofu RÚV. Forsætisráðherra, sem jafnframt er formaður Þjóðaröryggisráðs, greindi frá vinnu við nýtt frumvarp um rýni á erlendum fjárfestingum. Samgönguráðherra sagði frá viðræðum sem nú standa yfir á hans vegum við Símann vegna sölunnar. Þá gerði ráðherra ferðamála-, iðnaðar- og nýsköpunar grein fyrir vinnu sem stendur yfir á grundvelli samkeppnislaga og laga um fjárfestingu erlendra aðila í atvinnurekstri. Þjóðaröryggisráð hefur ekki lokið umfjöllun sinni um málið.
Sala Símans á Mílu er enn til umfjöllunar í Þjóðaröryggisráði sem fundaði um málið í gær. Unnið er að samningu frumvarps um erlendar fjárfestingar. 